Държавен вестник, бр. 18, 2012 г., стр. 27

БРОЙ  18	
Д Ъ Р Ж А В Е Н  В Е С Т Н И К 	
СТР.  27  
С цел максимално използване на информаци­
онните технологии в учебния процес е желателно 
обучаващите да притежават знания и умения 
за работа с компютър и със специализирани 
софтуерни продукти.
Препоръчително е обучаващите да преминат 
курс за начална професионална квалификация и 
на всеки три години да се актуализират знанията 
им в областта на: 
– системи за контрол на качеството на храни 
и напитки, системи за контрол на хранителната 
безопасност, добри хигиенни и производствени 
практики, техника, технология, технологичен кон­
трол и опазване на околната среда, отнасящи се 
до спецификата на професията и специалността; 
– формиране на ключови компетентности 
и личностни качества, необходими за успешно 
упражняване на професията;
– професионално консултиране, ориентиране 
и насочване на учащите – младежи и възраст­
ни, относно възможностите за продължаващо 
професионално обучение и кариерно развитие 
в избраната професионална област.
1297
НАРЕДБА № 46
от 9 януари 2012 г.
за придобиване на квалификация по профе­
сия­та „Растениевъд“
Раздел I
Общи положения
Чл. 1. С тази наредба се определя Държав­
ното образователно изискване (ДОИ) за при­
добиването на квалификация по професията 
621030 „Растениевъд“ от област на образование 
„Селско, горско и рибно стопанство“ и профе­
сионално направление 621 „Растениевъдство 
и животновъдство“ съгласно Списъка на 
професиите за професионално образование и 
обучение по чл. 6, ал. 1 от Закона за профе­
сионалното образование и обучение.
Чл. 2. Държавното образователно изис­
кване за придобиването на квалификация по 
професията 621030 „Растениевъд“ съгласно 
приложението към тази наредба определя 
изискванията за придобиването на втора 
степен на професионална квалификация за 
специалностите 6210302 „Полевъдство“, 6210303 
„Зеленчукопроизводство“, 6210304 „Трайни 
насаждения“, 6210305 „Селекция и семепро­
изводство“, 6210306 „Тютюнопроизводство“, 
6210307 „Гъбопроизводство и билки, етерич­
номаслени и медоносни култури и 6210308 
„Растителна защита“.
Чл. 3. Въз основа на ДОИ по чл. 1 и рам­
ковите програми по чл. 10, ал. 3, т. 2 и 3 от 
Закона за професионалното образование и 
обучение се разработват учебни планове и 
учебни програми за обучението по специал­
ностите по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията 621030 „Растениевъд“.
(2) Държавното образователно изискване 
за придобиването на квалификация по про­
фесията „Растениевъд“ определя общата, от­
расловата и специфичната задължителна про­
фесионална подготовка за професията, както 
и задължителната чуждоезикова подготовка 
по професията и избираемата подготовка. 
(3) Съдържанието на всеки вид задължи­
телна професионална подготовка по ал. 2 
включва:
1. необходимите професионални компе­
тенции (знания, умения и професионално-
личностни качества); 
2. тематичните области, от които се фор­
мира съдържанието на учебните предмети/
модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработване и утвърждаване на учебните 
планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета и отменя Наредба № 12 
от 2007 г. за придобиване на квалификация по 
професия „Растениевъд“ (ДВ, бр. 17 от 2008 г.).
§ 3. Наредбата влиза в сила от деня на 
обнародването є в „Държавен вестник“.
Министър: Сергей Игнатов
Приложение
към чл. 2
Държавно образователно изискване за придобиване 
на квалификация по професията „Растениевъд“
Професионално направление:
621
Растениевъдство и животновъдство
Наименование на професията:
621030
Растениевъд
Специалности:
Степен на про­
фесионална ква­
лификация:
6210302
Полевъдство
Втора